open-index/open-wikipedia-markdown huggingface dataset:
Passenger

**Maiklas Deividas Rozenbergas** (*Michael David Rosenberg*; g. 1984 m. gegužės 17 d.), geriau žinomas kaip **„Passenger“** – britų dainininkas, dainų autorius ir muzikantas. Savo karjerą pradėjo 2003 m. su grupe „Passenger“. Grupei išsiskyrus, jis tęsė savo solinę karjerą pasilikdamas „Passenger“ pseudonimą. 2012 m., išleidęs singlą „Let Her Go“, susilaukė didelio populiarumo visame pasaulyje. Septintasis atlikėjo darbas, „Young as the Morning, Old as the Sea“, išleistas 2016 m. rugsėjį ir pasiekė pirmąją vietą Jungtinės Karalystės albumų reitinge. 2023 m. duomenimis, atlikėjas yra išleidęs trylika studijinių albumų, iš kurių naujausiasis, „Birds That Flew and Ships That Sailed“, išleistas 2022 m. balandį. Jis yra Arsenal FC rėmėjas.

## Diskografija
* *Wicked Man’s Rest* (2007, kartu su grupe „Passenger“)
* *Wide Eyes Blind Love* (2009)
* *Divers & Submarines* (2010)
* *Flight of the Crow* (2010)
* *All the Little Lights* (2012)
* *Whispers* (2014)
* *Whispers II* (2015)
* *[[Young as the Morning, Old as the Sea]]* (2016)
* *The Boy Who Cried Wolf* (2017)
* *Runaway* (2018)
* *Sometimes It's Something, Sometimes It's Nothing at All* (2019)
* *Patchwork* (2020)
* *Songs for the Drunk and Broken Hearted* (2021)
* *Birds That Flew and Ships That Sailed* (2022)

## Išnašos

## Nuorodos
* 
*
Wild World

**Wild World** – antrasis studijinis britų grupės „Bastille“ albumas, išleistas 2016 m. rugsėjo 9 d. Albumo singlas „Good Grief“ pasiekė tryliktąją vietą Jungtinės Karalystės singlų reitinge bei devintąją JAV roko singlų reitinge. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje.

## Dainų sąrašas
Visų dainų autorius Dan Smith, prodiusavo Smith ir Mark Crew.

## Išnašos
TripAdvisor

**„TripAdvisor“** () – amerikiečių internetinė kelionių svetainė, viena didžiausių pasaulyje. Būstinė įsikūrusi Masačusetso valstijoje, Nydeme. Kompaniją 2000 m. įkūrė Stephen Kaufer, 2015 m. joje dirbo virš 3000 darbuotojų. 

## Veikla

Internetinė svetainė „TripAdvisor“ suteikia galimybę planuoti kelionę ir užsisakyti su kelione susijusias paslaugas. Svetainėje pateikiamos kelionių, viešbučių, paslaugų apžvalgos, turistinės veiklos galimybės skirtingose valstybėse, veikia interaktyvūs kelionių forumai. Ji suteikia savo vartotojams galimybę planuoti keliones į bet kurią pasaulio šalį, išsirinkti viešbutį atsižvelgiant į jų klientų atsiliepimus. Svetainės paslaugos yra nemokamos vartotojams, kurie kuria didžiąją dalį turinio, taip pat ji išsilaiko iš reklamos. 

„TripAdvisor“ buvo viena iš pirmųjų internetinių svetainių, įgyvendinusių vartotojų kuriamo turinio () principą. „TripAdvisor“ veikia 45 šalyse, 28 kalbomis, kas mėnesį aptarnauja 315 mln. unikalių vartotojų. TripAdvisor Media Group valdo 25 kelionių prekinius ženklus, įskaitant TripAdvisor, Airfarewatchdog, BookingBuddy, Citymaps, Cruise Critic, Family Vacation Critic, FlipKey, GateGuru, Holiday Lettings, Holiday Watchdog, Independent Traveler, Jetsetter, lafourchette, Niumba, OneTime, SeatGuru, SmarterTravel, Tingo, TravelPod, Tripbod, VacationHomeRentals, Viator, VirtualTourist. 2014 m. duomenimis, tarp internetinių kelionių svetainių „TripAdvisor“ buvo keliautojų labiausiai atpažįstama, naudojama ir ja pasitikima.

## Šaltiniai

## Nuorodos

* Oficiali svetainė
Pliuralizmas

**Pliuralizmas** gali reikšti:
* Kultūrinis pliuralizmas – politinė doktrina, palaikanti pliuralizmo idėjas visuomenėje.
* Pliuralizmas (filosofija) – filosofinė koncepcija, kuri teigia, kad visa esamybė yra sudaryta iš daugybės lygiareikšmių izoliuotų skirtingos kilmės pradų.
* Pliuralizmas (tarptautiniai santykiai) – tarptautinių santykių teorija.
* Pliuralizmas (interesų grupės) – padėtis, kai interesų grupės konkuruoja dėl įtakos vyriausybei.
Jungtinių Tautų Pasaulio turizmo organizacija

**Jungtinių Tautų Pasaulio turizmo organizacija** () – JTO agentūra, kuri rūpinasi atsakingo, besivystančio, darniojo ir universaliai prieinamo turizmo plėtra pasaulyje. Tai pagrindinė tarptautinė organizacija turizmo srityje, matanti šią veiklą kaip skatinančią ekonomikos augimą, palaikanti turizmo sektorių visame pasaulyje per lyderystę ir turizmo politiką. Pasaulio turizmo organizacija skatina Pasaulinio turizmo etikos kodekso įgyvendinimą. Organizacija taip pat siekia įgyvendinti JTO iškeltus darnaus vystymosi tikslus.

Pasaulio turizmo organizacija vienija 156 pasaulio valstybes, 6 teritorijas (Flamandus, Puerto Riką, Arubą, Honkongą, Makao ir Madeirą) ir virš 500 privataus sektoriaus, ugdymo institucijų, turizmo asociacijų ir vietinio turizmo atstovų. Pagrindinė organizacijos būstinė yra Madride, Ispanijoje. Vatikanas (nuo 1975 m.) ir Palestina (nuo 1999 m.) yra nuolatinės stebėtojos-narės.

2003 m. Lietuva pirmoji iš Baltijos šalių (ir vienintelė 2017 m.) tapo UNWTO nare. 2015 m. pirmą kartą šalies istorijoje Lietuva išrinkta vadovauti Jungtinių Tautų Pasaulio turizmo organizacijos Europos regiono komisijai ir atstovauti Europai minėtos organizacijos Darniojo turizmo komitete.

2013 m. į organizacijos narius po 26 metų pertraukos sugrįžo JAE.

## Generaliniai sekretoriai

## Nuorodos
* Oficialus puslapis 

## Išnašos
Juga (Moldavija)

**Juga Bekojis** (, Vienakojis) − Moldavijos kunigaikštystės gospodaris, valdė trumpą laiką 1399−1400 metais, Romano I Mušato sūnus.

## Biografija
Juga Bekojis šalį valdė apie šešis mėnesius, niekuo neišsiskirdamas. Duomenų apie jo valdymą labai mažai. Manoma, kad Juga buvo nuverstas nuo sosto Murči Senojo intervencijos metu, kuris prisidėjo Aleksandrui Gerajam užimti Modavijos sostą. 

Manoma, kad jis turėjo žmoną Anastasiją. OP patsa Juga buvo palaidotas vienuolyne, Vaslui mieste. 

## Literatūra
* Стати В. История Молдовы.. − Кишинёв: Tipografia Centrală, 2002. − С. 58. — 480 с. − ISBN 9975-9504-1-8

## Nuorodos
* Iuga Ologul, domn al Moldovei (1399-1400)
Jeremijus Movila

**Jeremijus Movila** (; mirė 1606 m.) − Moldavijos kunigaikštystės gospodaris nuo 1595 m. rugpjūčio iki 1600 m. gegužės ir nuo 1600 m. rugsėjo iki 1606 m. liepos 30 d. Bajoro Joano Movilos (apie 1520−1570) sūnus.

## Šeima ir vaikai
Buvo vedęs Elžbietą Čomortan Lozinską (1572−1617), nuo santuokos su kuria turėjo vaikų:
* Raina Movilianka (Višniovecka) (1588−1619), žmona 1608 metų kunigaikščio Mykolo Višnioveckio  (m. 1616)
* Katerina Movila (Korecka) (1590−1619), žmona nuo 1615 metų kunigaikščio Samuilo Koreckio (1586−1622)
* Marija Amalija Movila (Potocka) (1590 − 1638.12.10), žmona nuo 1606 metų podolės žemės generolo ir Braclavos vaivados Stefano Potockio (1568−1631)
* Konstantinas (1594−1612), Moldavijos gospodaris (1606, 1607−1611)
* Aleksandras (1601−1620), Moldavijos gospodaris (1615−1616)
* Bogdana Movila
* Samfira Movila (m. 1596)
* Petras 
* Aleksandra Movila (m. 1597)
* Stanislava (Stana) Movila (m. 1597)
* Ana Movila, žmona nuo 1658/1661 metų Karūnos didžiojo etmono Stanislovo Raveros Potockio (1579−1667)

## Literatūra
* Стати В. История Молдовы.. − Кишинёв: Tipografia Centrală, 2002. − С. 146. − 480 с. − ISBN 9975-9504-1-8.
* Мохов Н. А. Молдавия эпохи феодализма. − Кишинёв: Картя Молдовеняскэ, 1964. − С. 307—310.

## Nuorodos
* Ieremia Movilă (Moghilă)
Apsinuodijimas deguonimi

**Apsinuodijimas deguonimi, hiperoksija** – apsinuodijimas atsirandantis kvėpuojant padidėjusio dalinio slėgio deguonimi ar jo mišiniais su kitomis dujomis. A[sinuodijimas deguonimi gali įvykti naudojant deguonies aparatus, regeneracinius aparatus, kvėpavimui naudojant dirbtinius dujų mišinius, atliekant deguoninę dekompresiją. Apsinuodijus deguonimi pažeidžiamos centrinės nervų sistemos, kvėpavimo ir kraujotakos organų funkcijos.  

Padidėjus deguonies koncentracijai audiniuose, atsiranda hiperoksijai būdingi sindromai: dezorientacija, kvėpavimo sunkumai, regos sutrikimai (pavyzdžiui, miopija). Biocheminį apsinuodijimo pagrindą sudaro redukcijos procesas, kurio metu deguonies molekulė netenka vieno arba dviejų elektronų ir susidaro aktyvios deguonies formos (peroksidai, superoksidai, laisvieji radikalai). Oksidacinio streso metu pažeidžiamos ląstelių sienelės, subliūkšta alveolės, ardoma tinklainė. Į deguonies nuodingumą turi atsižvelgti narai, paprastai jų kvėpavimo mišinį sudaro 20 procentų deguonies ir 80 procentų helio, esant vienos atmosferos mišinio slėgiui.
Gajaniečiai

**Gajaniečiai** (arba ***afrogajaniečiai***) – Gajanos kreolai, viena iš pagrindinių dviejų Gajanos tautų (kiti – Gajanos indai). Populiacija >500 tūkst. žmonių, iš jų ~360–400 tūkst. gyvena Gajanoje, likę – išeivijoje JAV, Jungtinėje Karalystėje, Kanadoje. Kalba kreoline anglų kalbos atmaina (Gajanos kreolų kalba). Dauguma tikinčiųjų – krikščionys protestantai (daugiausia anglikonai, taip pat presbiterijonai, metodistai ir kt.), taip pat yra katalikų, būdingos sinkretinės afrikietiškos tikybos (rastafariai, *[[obeah]]* ir kt.).

Gajaniečiai kreolai yra afrikiečių vergų, atgabentų darbams plantacijose XVII—XVIII a. palikuonys.

Gyvena daugiausia miestuose (šalies šiaurėje), dirba pramonės įmonėse, boksito kasyklose, dalis – ūkininkai, samdomi darbininkai.

Kaimiškose vietovėse statėsi namus iš medinių griaučių, sienas rentė iš vytelių, apteptų moliu ir mėšlu; stogas iš šiaudų ir palmių lapų. Vėliau paplito mediniai namai ant polių (sienos iš lentų, stogas – iš gofruotos geležies).

Gajaniečiai kultūriškai labai artimi Karibų salų tautoms, todėl Gajana priskiriama prie Karibų šalių (nors nėra prie pačios jūros). Jie išlaikę daug afrikietiškos kultūros bruožų – virtuvę, šeimyninius santykius, liaudies meną. Tradiciniai kreoliniai šokiai – kumfo, koromanti, kongo (dabar nunykę). Kaimiškose vietovėse paplitęs sinkretinis raganavimas (obija). Tradicinės šventės – karnavalai. Būdingas kalipso muzikos stilius.


Woman smoking a pipe (4291094208).jpg|Rūkanti gajanietė
Mashramani-in-Guyana-2007-by-GuyaneseTavern.jpg|Mašramani šventė


## Šaltiniai
Gajanos indai

**Gajanos indai** – iš Indijos kilę Gajanos gyventojai. Jie sudaro apie 40 % Gajanos gyventojų ir yra viena iš dviejų pagrindinių šalies tautų (su gajaniečiais kreolais). Populiacija – >400 tūkst. žmonių. Be gyvenančių Gajanoje dar yra išeivių JAV, Jungtinėje Karalystėje, Barbadose, Kanadoje, Trinidade ir Tobage bei kitur. Šneka daugiausia kreoline anglų kalbos atmaina (Gajanos kreolų kalba), taip pat hindustani (hindi-urdu), kitomis indų kalbomis. Dauguma tikinčiųjų – hinduistai, apie penktadalis – musulmonai, yra krikščionių (daugiausia protestantų).

Į Gajaną indai gabenti 1838–1917 m. darbams plantacijose, nes 1834 m. britams panaikinus vergiją ėmė trūkti darbininkų. Indai pradžioje gabenti iš Kalkutos apylinkių – Bengalijos, Čhota Nagpuro, vėliau – daugiausia iš Biharo ir Utar Pradešo. Dalis darbininkų užverbuota ir iš tamilų bei telugų. Daug indų buvo suviliojami keliauti apgaulės būdu, o patekę į Britų Gvianą dažnai dirbdavo vergiškomis sąlygomis. Indų moterys dažnai tapdavo vietos kolonijinių administratorių (baltųjų, kinų) žmonomis ar sugulovėmis.

Gajanos indai susitelkę Gajanos pakrantės srityje, daugiau kaimiškose vietovėse. Miestuose jie sudaro didžiumą inteligentijos ir prekeivių.
 
Gajanos indai gana mažai persimaišė su kitomis Gajanos tautomis, išsaugojo savo tradicinę kultūrą, nors materialine kultūra (būstai, apranga) supanašėjo su afrogajaniečiais.


Donald Ramotar.png|Gajanos prezidentas Donaldas Ramotaras
MayaTiwarisNY1.jpg|Gajanos indė (Maja Tivari)
Street with people, palm trees (4291093960).jpg|Indų darbininkai Britų Gajanoje


## Šaltiniai
Gvianiečiai

**Gvianiečiai** – kreolinė tauta, sudaranti daugumą Prancūzijos Gvianos gyventojų. Populiacija neaiški (150–200 tūkst. žmonių). Daugiausia juodaodžiai ir mulatai. Šneka prancūzų kalbos kreoline atmaina (Gvianos kreolų kalba), maronų kreolinėms kalbomis. Taip pat paplitusios anglų ir ispanų kalbos. Dauguma tikinčiųjų – katalikai.

Gvianiečiai klostėsi XVII–XIX a. maišantis daugiausia iš Vakarų Afrikos atgabentiems juodaodžiams vergams bei išeiviams iš Europos, ypač prancūzams tremtiniams. Konsoliduojantis gvianiečių tautai, į ją įtraukiami ir indėnai, „miškiniai negrai“ (maronai) ir kt. Be to, į Gvianą atvyksta daug atvykėlių iš aplinkinių šalių (Surinamo, Haičio, Brazilijos, Gvadelupės), kurie įsilieja į gvianiečių tautą.

Dauguma gyvena miestuose, verčiasi pramone, aptarnavimu.

Būstas europietiško pobūdžio, kaimuose paplitę mediniai namai ant polių, dengti palmių lapais ar gofruota geležimi.
 
Virtuvei būdingi patiekalai iš ryžių, manijoko, vaisių, žuvies.

Gvianiečiai turi turingą tautosaką. Joje, taip pat muzikoje, šokiuose, tradiciniuose tikėjimuose ryškūs afrikietiškos kilmės elementai.


Instrument rudimentaire pour réduire le manioc en farine.jpg|Gvianietės
René Maran-1930.jpg|Rašytojas Renė Maranas
Malouda.jpg|Gvianiečių futbolininkas Floranas Maluda
Carnaval à Kourou Danseurs en orange.jpg|Karnavalo dalyviai


## Šaltiniai
Knygrišystė

**Knygrišystė** (rečiau **Knygrišyba**) – fizinės knygų formos kūrimo amatas, taikomosios dekoratyvinės dailės rūšis – meninis knygų įrišimas.

## Istorija
Dabartinės knygos pavidalas išsirutuliojo iš senovės Romos kodeksų. Iš pradžių jie rašyti ant vaškuotų lentelių. Viena ant kitos sudėtos lentelės pro išgręžtas skylutes vertos virvele. Romos imperijos laikais kodeksai buvo rašomi ant pergamento. Koptai III a. pradėjo rišti knygas į odinius ornamentuotus viršelius.

Viduramžiais kodeksai rašyti ir ant popieriaus. Knygų leidybos centrais tapo vienuolynai su skriptoriumais ir bibliotekomis. Pirmasis toks vienuolynas įsteigtas IV a. Italijoje.

Europoje knygrišystė suklestėjo XIII–XV a., suintensyvėjus knygų prekybai. XVI a. Vokietijoje susikūrė pirmieji knygrišystės cechai.

XVIII a. Prancūzijoje, Vokietijoje, Didžiojoje Britanijoje sukurta mozaikinių, siuvinių ir nėrinių motyvais puoštų viršelių. XVIII a. antroje pusėje Paryžiaus knygrišys N.‑D. Derôme išplėtojo nėrinių puošybos stilių (*dentelles*), vėliau jis paplito kitose Europos šalyse. XIX a. išplitus knygų leidybai knygas pradėjo įrišti mašinos, unikalių knygų įrišimų ženkliai sumažėjo.

XX a. pradžioje kai kuriose Vakarų Europos šalyse (daugiausia Didžiojoje Britanijoje, Danijoje, Vokietijoje, Čekijoje) knygrišystė atgijo. Dažniausiai rištos retos, unikalios, reprezentacinės knygos.

1982 m. Tulūzoje įkurta tarptautinė knygrišystės meno draugija ARA ( / Knygrišystės meno mylėtojai), 1994–2005 m. veikė tarptautinė asociacija AIR neuf ( / Tarptautinė knygrišių asociacija).

### Lietuvoje
Lietuvoje knygrišystė pradėta plėtoti XIV–XV a. pranciškonų ir bernardinų vienuolynų dirbtuvėse. Įrišinėtos rankraštinės, dažniausiai liturginės knygos. XVI a. pabaigoje įkurti pirmieji knygrišių cechai. Svarbus knygrišystės centras buvo Vilnius. Čia įrišta dauguma puošnių Žygimanto Augusto bibliotekos knygų. Kūrė knygrišiai: Grigeris, Matysas, M. Zuras.

1860 m. Vilniuje dirbo 118 knygrišių.

Po I pasaulinio karo Vilniuje, Kaune ir kituose miestuose veikė keliasdešimt knygrišystės dirbtuvių.

1965–1995 m. lietuviai važiuodavo mokytis knygrišystės į Estijos dailės institutą Taline. Ten buvo mokoma dailiosios odos specialybės, į kurią įeina ir knygų įrišimas. Prasidėjus Lietuvos nepriklausomybės laikui, mokymasis Taline nutrūko. Nuo to laiko gretos nepasipildo naujais dailininkais, bet iškilo kita grupė – restauratoriai, 2003 m. įsteigę Vilniaus knygrišių gildiją.

## Technologija

Pirmiausia, atskiri popieriaus lapai yra sujungiami skyriais arba paprasčiausiai sudedami paeiliui į krūvą. Tuomet krūva naudojantis siuvimo siūlais arba klijais yra surišama išilgai vieno krašto. Apsaugoti popieriui surišta krūva uždengiama arba lankstesniu popieriniu viršeliu arba standesnėmis medžiagomis. Galiausiai, prie surištų ir uždengtų lapų krūvos yra priklijuojamas patrauklus, dekoruotas viršelis su informacija. Viršelių dailininkai išplečia šį apibūdinimą, viršelius paversdami išskirtinės vertės ir kokybės meno kūriniais.

## Šaltiniai

## Nuorodos
* Vilniaus knygrišių gildija
Venesueliečiai

**Venesueliečiai** () – lotynoamerikiečių tauta, susiklosčiusi Venesueloje. Populiacija – apie 35 mln. žmonių, iš jų didžioji dauguma gyvena Venesueloje, kiti – išeivijoje JAV, Kolumbijoje, Ispanijoje, Portugalijoje ir kitur. Šneka savita ispanų kalbos šnekta. Apie 80 % venesueliečių yra maišytos kilmės (metisai, mulatai, sambo), 15 % – kreolai, 5 % – juodaodžiai. Dauguma tikinčiųjų Romos katalikai, yra protestantų (anglikonų, reformatų), mormonų, santerijos išpažinėjų.

Venesueliečiai klostėsi maišantis kolonizatorių europiečių (ispanų, baskų) palikuonims su vietos indėnais (karibais, aravakais ir kt.) bei vergijai atgabentais afrikiečiais. Šiuolaikinė tauta susidarė XX a. Juodaodžiai ir mulatai daugiausia gyvena Karibų jūros pakrantės srityse ir Marakaibo žemumoje, metisai – kalnuotoje šiaurės vakarinėje pusėje, sambo – Ljanosų lygumose. XIX–XX a. į šalį atvyko nemažai italų, vokiečių, portugalų.

Dauguma venesueliečių dirba pramonėje ir paslaugų srityje, dalis – žemės ūkyje. Dauguma stambiųjų pramonininkų, verslininkų, žemvaldžių, viduriniosios klasės yra europietiškos ir kreoliškos kilmės. Dauguma valstietijos (smulkūs ūkininkai, samdomi darbininkai, žemės nuomininkai, gyvulių augintojai) yra metisai ir sambo. Jie taip pat išvystę amatus – demblių, sombrerų pynimą, audimą, odos išdirbimą, puodininkystę ir kt.

Valstiečių tradicinis rūbas – balti medvilniniai marškiniai ir kelnės, šiaudinis arba žolių sombreras, pinti sandalai; moterų – plačios ilgos suknios, kartais skara ant sombrero.

Venesueliečių virtuvei būdingi patiekalai iš kukurūzų: blyneliai arepos (*arepa*), košė masamora (*mazamorra*), pakeptų kukurūzų miltų patiekalas aljaka, alkoholinis kukurūzų gėrimas čiča (*chicha*), jautienos ir daržovių sriuba sankočas (*sancocho*) ir kt.

Venesueliečių folklore, švenčių, religinėse tradicijose persipynę ispaniški, indėniški ir afrikietiški motyvai. Dažni karnavalai, šeimynininės šventės *ternera*. Mėgiamos pramogos – bulių kautynės, gaidžių peštynės, beisbolas, futbolas, žirgų lenktynės, muzika, šokiai.


Las locainas de agua blanca 3.jpg|Karnavalo Portugesoje dalyviai
Vestimenta típica Venezolana.JPG|Venesuelietės tradicinėmis suknelėmis
Juegos Ancestrales 2.jpg|Tradiciniai žaislai
Artesanía Añú.jpg|Tradiciniai pinti krepšiai (Sulija)
Diablos-2.jpg|*Diablos de Naiguatá* šventė iš Vargaso valstijos
Miss Apure 2012 en ExpoTaparas.JPG|Venesuelietė su indėnų vajų rūbais
TorosColeados1.jpg|*Coleo* (jaučių vaikymo) žaidynės (Portugesa)


## Šaltiniai
Garstyčių geltona

**Garstyčių geltona** – tamsesnis geltonos spalvos atspalvis. Pirmą sykį pavadinimas anglų kalboje buvo pavartotas 1886 m.

## Kultūroje

### Stalo žaidimai
* Detektyviniame stalo žaidime Kluedo vienas iš spalvomis užkoduotų žaidėjų vadinasi Colonel Mustard (liet. *Garstyčių spalvos pulkininkas*).

### Maistas
* Natano dešrainių valgymo konkurse nugalėtojui skiriamas garstyčių spalvos diržas.
Būtasis laikas

**Būtasis laikas**, arba **preteritas** () – gramatinis laikas, kurio pagrindinė funkcija yra nurodyti veiksmą praeityje. Lietuvių kalboje būtojo laiko pavyzdžiais galėtų būti veiksmažodžiai *ėjo*, *galvojai* ir *buvome*.

Kai kuriose kalbose gramatinė laiko kategorija yra išreiškiama kartu su kitomis kategorijomis, dažniausiai nuosakos ir veikslo (žr. laiko, veikslo ir nuosakos sistema). Dėl to tam tikros kalbos turi kelias būtojo laiko formas, kurių vartojimas priklauso nuo to, kokia veikslo ar nuosakos informacija yra jose užkoduota. Pavyzdžiui, lietuvių kalboje būtasis dažninis laikas iš tiesų yra būtojo laiko ir kartojamo veiksmo kombinacija, o anglų kalboje *[[Pliuskvamperfektas|būtasis atliktinis laikas]]* () – būtojo laiko ir įvykio veikslo kombinacija.

## Išnašos
Abiejų Tautų Respublikos senatas

**Abiejų Tautų Respublikos senatas** 1569–1795 m. Abiejų Tautų Respublikoje – nuolatinė karaliaus taryba, aukštieji Seimo rūmai, sudaryti po Liublino unijos iš buvusių Lenkijos karaliaus tarybos ir Lietuvos Didžiosios Kunigaikštystės ponų tarybos narių. Sudarė 140 senatorių. Svarstė įstatymų projektus, užsienio politikos klausimus. Senato posėdžiams pirmininkavo karalius. Išklausęs senatorių nuomonę, karalius išsakydavo bendrą senato nuomonę ir kartais pritardavo mažumai. Padažnėjus seimų nutraukimams (*[[liberum veto]]*), XVII a. pradėta šaukti ypatinguosius senato posėdžius, aptariančius neatidėliotinus valstybinius reikalus.
Rusijos imperijos senatas

**Rusijos imperijos senatas** – 1711–1917 m. Rusijos imperijos aukščiausiasis valstybės ir teismo organas, pavaldus imperatoriui. Įkurtas Petro I kaip aukščiausiasis įstatymų leidybos ir valstybės valdymo organas. Nuo XIX a. I pusės aukščiausiasis teismo organas, vykdęs valstybinių įstaigų ir valdininkų veiklos priežiūrą. Pagal 1864 m. Teismų statutus tapo aukščiausia ir kasacine teismo instancija. Nuo 1795 m. jo kompetencijai priklausė ir Lietuvos teismų išspręstos bylos.
Gintarinė

**Gintarinė spalva** – geltonos spalvos atspalvis. Siejama su Baltijos jūros pajūryje randamu mineralu gintaru.

## Naudojimas kultūroje

### Mechanika
* Šia spalva šviečia automobilio priekiniai žibintai.

### Sportas
* Gintarinės spalvos yra Hull City AFC, Bradford City AFC, Barnet FC, Shrewsbury Town FC, Mansfield Town, Cambridge United FC ir Sutton United klubų herbuose.
Karklė (festivalis)

**Karklė** (anksčiau *Karklė Live music beach*) – tarptautinis, vasarinis muzikos ir menų lauko festivalis, vykęs 2010-2023 m.

## Savybės
2010 m. sutraukė 2,5 tūkst. lankytojų, 2018 m. – 20 tūkst.

2010–2016 m. pasirodė ~265 atlikėjai iš Lietuvos ir užsienio.

2023 m. festivalis surengtas paskutinį kartą. Kaip vieną iš pagrindinių festivalio pabaigos priežasčių organizatoriai įvardino Karklės gyvenvietės plėtrą.

## Šaltiniai
Persiko geltona

**Persiko geltona** – geltonos ir oranžinės spalvos atspalvis. Pavadinimas ir pati spalva yra kildinama nuo vaisiaus persiko.

## Variacijos

### Šviesi persiko geltona
Ši spalva buvo išgauta ir pavadinta 1958 m. kreidelių gamintojo „Crayola“. Kodas – #FDD5B1

### Sunokusio persiko geltona
Viena iš britiško standarto 5252 spalvų. Išgauta 1930 m. Kodas – #F8B878.
Išvarymas

**Išvarymas** – Lietuvos nacionalinis dramos teatre pagal Mariaus Ivaškevičiaus pjesę Oskaro Koršunovo pastatytas trijų veiksmų spektaklis.

Spektaklyje nagrinėjamos emigracijos, tautinio identiteto, susvetimėjimo bei savirealizacijos problemos. 2011 m. spektaklio aktoriai ir kūrėjai nominuoti 9 Auksinio scenos kryžiaus apdovanojimams, iš kurių pelnė 6.

Spektaklio metu scenoje savos kūrybos dainas atlieka Saulius Prūsaitis su grupe (Laimonas Jančas, Kęstutis Pavalkis, Paulius Adomėnas, Sergej Makidon).

## Siužetas

Benas, Vandalas, Eglė su būriu kitų lietuvių išvyksta uždarbiauti į Londoną. Atvykus į vietą paaiškėja, jog naujieji imigrantai buvo apgauti, ir žadėto darbo jiems čia nėra. Tautiečių keliai išsiskiria ir šie pradeda kovą už būvį bei savo likimo paieškas kosmopolitiškame mieste. Galiausiai lietuvių keliai vėl susikerta, leisdami tautiečiams palyginti savo patirtis ir suprastas tiesas.

## Aktoriai
* Ainis Storpirštis, Kęstutis Cicėnas – Benas
* Marius Repšys – Vandalas
* Monika Vaičiulytė, Gailė Butvilaitė – Eglė
* Vytautas Anužis – Benas po daugelio metų
Kiti: Toma Vaškevičiūtė, Oneida Kunsunga, Martynas Nedzinskas, Elzė Gudavičiūtė, Tadas Gryn, Arūnas Sakalauskas, Paulius Ignatavičius, Irmantas Jankaitis, Vitalija Mockevičiūtė, Rimantė Valiukaitė, Marius Čižauskas, Dovydas Stončius, Daumantas Ciunis, Algirdas Dainavičius, Arūnas Vozbutas, Jolanta Dapkūnaitė, Neringa Bulotaitė, Ramutis Rimeikis, Remigijus Bučius, Algirdas Gradauskas, Mindaugas Jusčius, Diana Anevičiūtė, Eimutis Braziulis.

## Kūrybinė grupė
* Kompozitorius – Saulius Prūsaitis
* Kostiumų dailininkė – Agnė Jagelavičiūtė
* Choreografė – Vesta Grabštaitė
* Animatorės – Sigita Kučikaitė ir Monika Žeknytė
* Videooperatorė – Eglė Eigirdaitė
* Apšvietėjas – Eugenijus Sabaliauskas
* Scenografas ir vaizdo projekcijų dailininkas – Gintaras Makarevičius

## Pripažinimas
* 2011 m. Auksinis scenos kryžius:
** Oskaras Koršunovas (metų režisierius);
** Marius Repšys (metų dramos aktorius, antraplanis vaidmuo);
** Elzė Gudavičiūtė (metų dramos aktorė, antraplanis vaidmuo);
** Gintaras Makarevičius (metų scenografas);
** Ainis Storpirštis (metų jaunasis menininkas);
** metų nacionalinės dramaturgijos pastatymas.

## Šaltiniai

## Nuorodos

*
FC Voluntari

**FC „Voluntari“** – Rumunijos futbolo klubas iš Voluntario.

## Istorija

2010 m. klubas įkurtas **„Intero“** pavadinimu. Nuo 2014 m. žinomas **„Voluntari“** pavadinimu.

2012–2013 m. rungtyniavo Liga IV ir tapo jos laimėtojais, o 2013–2014 m. žaidė Liga III. 

2014–2015 m. sezone debiutavo Liga II. Vėliau pateko į Liga I. 

2016–2017 m. užėmė 9 vietą Liga I, bei iškovojo Rumunijos futbolo taurę. 2023–2024 m. sezone Liga I (Superlygoje) liko paskutiniai ir iškrito į žemesnį divizioną.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Voluntaris

**Voluntaris** () – Rumunijos miestas, išsidėstęs Dunojaus žemupyje, šalia sostinės Bukarešto. Nuo šiaurinės Bukarešto ribos nutolęs per vieną kilometrą, o nuo sostinės centro – vos per šešis; sostinės priemiestis. Miesto statusą turi nuo 2004 m.

## Pavadinimo kilmė
Pavadinimas kilo iš žodžio „voluntari“, kuris reiškia savanorį.

## Gyventojai
Pagal surašymo duomenis gyvena daugiau nei 42 tūkst. gyventojų. Iš jų 94,8 % – rumunai, o likę priklauso įvairioms tautinėms mažumoms.

## Sportas
2010 m. mieste įkurtas futbolo klubas, kuris vadinasi kaip ir miestas – FC Voluntari. Nuo 2015 m. žaidžia elito divizione, *[[Liga I]]* pirmenybėse.

## Šaltiniai
FC Viitorul

**Fotbal Club Viitorul Constanța** – buvęs Rumunijos futbolo klubas iš Konstancos.

## Istorija
2009 m. klubą įkūrė buvęs futbolininkas Gheorghe Hagi. Žaidė elito divizione Liga I pirmenybėse.

2016–2017 m. sezone tapo Rumunijos čempionais.

2021 m. birželio mėn. klubo savininkas Gheorghe Hagi bei klubo vadovas Gheorghe Popescu kartu su Farul Constanța savininku Ciprian Marica pranešė apie šių dviejų klubų susijungimą; Antros lygos klubas Farul Constanța 2021–22 perėmė vietą Liga I.

## Spalvinė gama

## Emblema

Vaizdas:FC_Viitorul_Constanța.jpg|Stilizuotas logotipas
Vaizdas:FC Viitorul emblema.png||2020 m. logotipas


## Pasiekimai

### Lygos
***[[Liga I]]**
****Čempionas (1):** 2016–17
***[[Liga II]]**
****Nugalėtojas (1):** 2011–12
***[[Liga III]]**
****Nugalėtojas (1):** 2009–10

## Sezonai

|}

## Išnašos

## Nuorodos
* Facebook profilis
* LPF'svetainė
* Globalsportsarchive
Rumunijos futbolas 2017–2018 m.

**[[Rumunija|Rumunijos]] futbolo varžybos [[2017]]–[[2018]] m.**
*  prasidėjo 2017 m. liepos 14 d., baigėsi 2018 m. pavasarį;
* s turnyras prasidėjo 2017 m. rugpjūčio 22 d., finalas įvyko 2018 m. gegužės 27 d.

## 2017–2018 m. [[Liga I]]
* **Pirma lyga** arba **Liga I** () — aukščiausioji futbolo lyga Rumunijoje.  

Dalyvavo 14 klubų. 12 lygos senbuvių, kurie dalyvavo ir praėjusiame sezone, bei prisijungė du naujokai. 
#  **[[FC Viitorul|Kostancos „Viitorul"]]**, 2016/2017 m. Liga I čempionas.
#  **[[FC Steaua București|FCSB (Bukarešto „Steua")]]**, 
#  **[[FC Astra Giurgiu|Džurdžu „Astra“]]**, 
#  **[[CFR Cluj|CFR „Klužas"]]**, 
#  **[[Dinamo Bucuresti|Bukarešto „Dinamo"]]**, 
#  **[[CS Universitatea Craiova|CS U. Craiova]]**, 
#  **[[CSM Politehnica Iași|Jasų „Politehnika"]]**, 
#  **[[Gaz Metan Medias|Mediašo „Gaz Metan“]]**, 
#  **[[FC Botoșani]]**, 
#  **[[FC Voluntari]]**, 
#  **[[CS Concordia Chiajna|Kiažnos „Concordia“]]**, 
#  **[[Poli Timisoara|Timišoaros „Poli"]]**,
#  **[[FC Juventus Bucuresti|Bukarešto „Juventus"]]** (2016/2017 m. Liga II nugalėtojas), 
#  **[[ACS Sepsi OSK Sfântu Gheorghe|Sfintu Georgės „Sepsi"]]** (2016/2017 m. Liga II užėmęs antą vietą).

Sužaidus du ratus (26 turus), pirmenybės buvo skeliamos pusiau. Pirmasis šešetas tęsė kovą nugalėtojų grupėje, o likusios aštuonios komandos kovėsi dėl išlikimo elito divizione.

### I etapas
* Pirmame etape komandos varžėsi dviem ratais. Po to pirmenybės buvo skeliamos per pusę.

### II etapas
#### Stipriųjų grupė

#### Silpnųjų grupė

## 2017–2018 m. [[Rumunijos futbolo taurė]] ''(2017–18 Cupa României)''
* **[[Rumunijos futbolo taurė]]** – pagrindinis futbolo taurės turnyras Rumunijoje, vykstantis nuo 1933 metų.
* Turnyras prasidėjo 2017 m. rugpjūčio 22 d., o finalas įvyko 2018 m. gegužės 27 d.
* Finale Universitatea Craiova nugalėjo varžovus ir tapo turnyro laimėtojais.
### Finalo ir pusfinalio rungtynės

### Pusfinalio rungtynės
#### Pirmosios rungtynės
----

-----
----

#### Atsakomosios rungtynės
----

* Hermannstadt nugalėjo varžovus bendru rezultatu 4-2 ir pateko į finalą.
----
----

--------------------------------------------------------------------------------------------------------
* Universitatea Craiova nugalėjo varžovus bendru rezultatu 6-3 ir pateko į finalą.
--------------------------------------------------------------------------------------------------------

### Finalo rungtynės

----

* **[[CS Universitatea Craiova|Universitatea Craiova]] nugalėjo varžovus ir iškovojo taurę.**
----------

## Išnašos

## Nuorodos
* RSSSF duomenų bazė:
: RSSSF: Rumunijos čempionatai
: RSSSF: Rumunijos futbolo taurės turnyrai
* Oficiali svetainė (rumunų k.)
ASC Daco-Getica București

**Bukarešto „Daco-Getica“** – Rumunijos futbolo klubas iš Bukarešto.

## Pasiekimai

Klubas įkurtas 1992 m. „Juventus“ vardu. 2017–2018 m. kovojo Liga I, bet aukščiausioje lygoje neįsitvirtino.

## Pasiekimai

## Sezonai

|}

## Šaltiniai

## Nuorodos
CSM Politehnica Iași

**Jasų CSM „Politehnica“** – Rumunijos futbolo klubas iš Jasų.

## Istorija
Šis klubas įkurtas 2010 m. kaip **ACSMU Politehnika**, vietoje nutraukusio savo veiklą Jasų "Politehnika" klubo. 

2011 m. vasarą klubas pakeitė pavadinimą į KSMS. Nuo įkūrimo klubas rungtyniavo Liga II. Antrais gyvavimo metais tapo Liga II nugalėtojais ir iškovojo teisę žaisti Liga I. 

Nuo 2012–2013 m. sezono rungtyniavo Liga I. Debiutiniame sezone liko septynioliktoje vietoje, bei iškrito į žemesnį divizioną. 

2014–2015 m. sezone vėl žaidė Liga I ir užėmė 10 vietą. 2020–2021 m. sezone liko šešioliktoje vietoje ir iškrito į žemesnį divizioną.

Nuo 2021–2022 m. varžėsi Liga II. 2022–2023 m. sezone tapo Liga II nugalėtojais ir pateko į stipriausią lygą.

Nuo 2023–2024 m. sezono rungtyniavo Liga I. 2024–2025 m. sezone liko tryliktoje vietoje ir dėl išlikimo kovojo pereinamosiose rungtynėse. Pirmasis susitikimas baigėsi lygiosiomis 1-1. Atsakomosiose rungtynėse minimalia persvara 1-0 nugalėjo Metaloglobus București. Bendras dviejų rungtynių rezultatas 2-1 reiškė, kad varžovai pateko į Liga I, o Jasų klubas iškrito į žemesnį divizioną.

Nuo 2025–2026 m. sezono varžėsi Liga II.

## Sezonai

|}

## Emblema
CSM Politehnica Iași.jpg|Senoji emblema
Vaizdas:CSM Politehnica Iași emblema.png|Dabartinė emblema


## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Lietuviai
* Linas Klimavičius, gynėjas (2020 m.)

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
FC Botoșani

**FC Botoșani ** – Rumunijos futbolo klubas iš Botošanio.

## Istorija
Klubas įkurtas 2001 m. Nuo 2013 m. rungtyniavo Liga I. 

2015–2016 m. dalyvavo UEFA Europos lyga turnyre.

## Sezonai

|}

## Lietuviai
* Aurimas Vertelis, saugas, (2014 m.)

## Klubo spalvinė gama

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Maršas už mokslą

**Maršas už mokslą** () – serija mitingų, įvykusių 2017 m. balandžio 22 d. daugiau nei 600 pasaulio miestų. Mitingai buvo nukreipti prieš naujai išrinkto JAV prezidento Donaldo Trampo bei jo administracijos požiūrį į mokslą ir klimato kaitą bei mokslinių išvadų ignoravimą politikoje.

## Organizavimas
Pagrindinis įkvėpimo šaltinis mitingų serijai buvo 2017 m. Moterų maršas, vykęs 2017 m. sausio 21 d. Idėja organizuoti mitingus kilo Reddit diskusijoje apie nuorodų į turinį apie klimato kaitą pašalinimą iš Baltųjų rūmų interneto svetainės. Naudotojo „Beaverteeth92“ komentaras apie „Mokslininkų maršo Vašingtone“ poreikį sulaukė daug pritariančių naudotojų. Vienas diskusijos dalyvių, Jonathan Berman, Teksaso universiteto sveikatos mokslų centro podoktorantūrinis stažuotojas, būsimam renginiui sukūrė internetinę svetainę, Facebook puslapį bei Twitter kanalą. Facebook grupė per savaitę pasiekė , vėliau išaugo iki .

Vasario mėnesį palaikymą mitingui išreiškė American Association for the Advancement of Science (AAAS), didžiausia mokslinė JAV organizacija. Iki kovo vidurio palaikymą išreiškė dar apie 100 mokslo organizacijų, tarp jų daug mokslinių draugijų. Kovo 30 d. prie mitingo organizatorių prisijungė Bill Nye, Mona Hanna-Attisha, ir Lydia Villa-Komaroff.

Delavero uninversiteto Politinės komunikacijos centras apklausė 1040 „Maršo už mokslą“ Facebook grupės bei puslapio narių apie priežastis dėl jų prisijungimo prie mitingo. Respondentai nurodė šias priežastis:

## Lietuvoje
Satelitinis mitingas balandžio 22 d. vyko Vilniuje. Be originalaus mitingo JAV organizuotojų iškeltų tezių, mitingo Vilniuje dalyviai siekė atkreipti dėmesį ir aukštojo mokslo finansavimo krizę bei pertvarką, pabrėžti mokslo finansavimo didinimo bei mokslininko profesijos prestižo atkūrimo būtinybę. Mitinge dalyvavo keli šimtai žmonių. Eisena prasidėjo Vašingtono aikštėje ir baigėsi prie Martyno Mažvydo bibliotekos, kur kalbas pasakė Lietuvių literatūros ir tautosakos instituto direktorius Mindaugas Kvietkauskas, Vilniaus universiteto Biochemijos ir molekulinės biologijos katedros mokslininkas Saulius Serva ir kiti.

## Šaltiniai
Assetto Corsa

**Assetto Corsa** (it. *nustatymai lenktynėms*) – lenktynių žaidimas, kurį leidžia Italijos kūrėjų kompanija „Kunos Simulazioni“. Microsoft Windows versija buvo išleista 2014 m. pabaigoje, o PlayStation 4 ir Xbox One versijos – 2016 m. rugpjūčio pabaigoje.

„Assetto Corsa“ kuriamas kaip tikroviškas lenktynių simuliatorius, leidžiantis žaidėjams redaguoti daug lenktynių nustatymų ir atlikti bei atsisiųsti papildomas modifikacijas.

Žaidimo galimybės leidžia žaidėjams įsijausti į realistišką vairavimą per fizikos ir padangų simuliaciją, vairuoti įvairių rūšių automobilius tikroviškose ir išgalvotose trasose. Žaidimo galimybės gali būti išplėstos per trečiųjų šalių sukurtas modifikacijas (automobilius, trasas ir pan.). Žaidėjas gali nustatyti skirtingas oro ir paros sąlygas, kurios įtakos automobilių valdymą.

Kompanijos būstinė yra įsikūrusi šalia Valelungo trasos, tad daugelis žaidimo elementų ir automobilių buvo išbandyti realioje trasoje. 

2019 m. gegužę išleista nauja žaidimo dalis „Assetto Corsa Competizione“. 2024 m. turėtų išeiti naujausia žaidimo dalis „Assetto Corsa 2“.

## Žaidimo versijos
2013 m. vasarį buvo išleista pirmojo demo žaidimo versija „Assetto Corsa Technology Preview“. Šioje versijoje buvo vienas automobilis Lotus Elise ir viena Umbrijos trasa. Žaidėjas galėjo rinktis laisvą važiavimą arba važiavimą laikui. 

2013 m. birželio 13 d. Steam platformoje pasirodė išankstinė žaidimo versija, kurioje žaidėjai galėjo išbandyti įvairias naujas žaidimo funkcijas, jas komentuoti ir teikti pasiūlymus.

2014 m. gruodžio 19 d. buvo išleista pilna PC versija. Nuo to laiko žaidimas sulaukia įvairių mokamų ir nemokamų papildymų.

2015 m. buvo paskelbta apie planus žaidimą išleisti konsolėms PlayStation 4 ir Xbox One. Tai buvo padaryta kitų metų rugpjūtį. 

## Žaidimo papildymai
Kunos Simulazioni įvairiuose šaltiniuose atskleidė planus toliau plėsti žaidimą, pridedant istorinę Spa-Francorchamps trasą bei naujus automobilius, kaip Alfa Romeo Tipo 33/2 Daytona Coupé, Alfa Romeo Giulia Quadrifoglio, Ford GT GT3, Lamborghini Asterion, Lamborghini Veneno, Scuderia Cameron Glickenhaus P4/5 Competizione 2012 KERS ir Toyota GT86 GT4.

Tiesioginės transliacijos metu 2016 m. liepos 31 d. kompanijos vadovas Marco Massarutto patvirtino, kad yra gauta licencija žaidime atkurti BMW M6 GT3 automobilį ir tai bus išleista 2017 m. pabaigoje.

2017 m. vasarą Marco Massarutto atskleidė, kad lazeriu skenuota Mazda Raceway Laguna Seca trasa bus išleista žaidimui metų pabaigoje.

2017 m. birželio 23 d. kompanija atskleidė ruošiantys specialų „Ferrari 70th Anniversary Celebration Pack“ papildymą, kruis bus skirtas Ferrari kompanijos 70 metų jubiliejui paminėti. Papildyme bus 250 GTO, 330 P4, 312/67, 288 GTO, F2004 ir 812 Superfast automobiliai bei dar vienas modelis, kurį nuspręs balsavimas internetu. Jame dalyvavo apie 30 000 žmonių, kurių dauguma nusprendė, kad naujuoju modeliu bus Ferrari SF70H, naudojamas 2017 m. Formulės 1 sezone.

## Nuorodos
* 

## Šaltiniai
CS Universitatea Craiova

**Krajovos „Universitatea Craiova“** – Rumunijos futbolo klubas iš Krajovos. Trumpai vadinami **U Craiova**. Mieste veikia ir kitas klubas panašiu pavadiminmu FC Universitatea Craiova (U Craiova 1948).

## Istorija
Kartais sumaišties įneša tai, kad naujasis klubas tarsi puoselėja FC Universitatea Craiova tradicijas.

Kai minėtas klubas žlugo, po kelių metų atkūrimo ėmėsi nauji investuotojai, kurie 2013 m. įkūrė klubą panašiu pavadinimu.

## Sezonai
Realiai klubas įkurtas 2013 m. 

|}

## Pasiekimai

## Lietuviai
* Nerijus Valskis, saugas; 2014 m. sausio 16 d. pasirašė 3,5 metų sutartį.
* Giedrius Arlauskis, vartininkas (2022–2023 m.)

## Garsesni žaidėjai
*  Valentin Mihăilă, saugas (2017– 2020 m.)

## Salvinė gama

## Apranga
; Sportinės aprangos pokyčiai.
* Namuose žaidžia mėlyna balta apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* LPF svetainė
* Transfermarkt
Boliviečiai

**Boliviečiai** () – daugiakultūrė tauta, susiklosčiusi Bolivijoje. Populiacija neaiški (visoje Bolivijoje gyvena 11 mln. žmonių, tačiau didelė jų dalis save tapatina su indėnų tautomis; XX a. II pusėje boliviiečiams priskirta 3,2 mln. žmonių). Be Bolivijos, taip pat gyvena išeivijoje Argentinoje, Brazilijoje, JAV, Ispanijoje, Čilėje. Šneka vietine ispanų kalbos šnekta, taip pat vartoja kečujų, aimarų, gvaranių kalbas. Didžioji dauguma tikinčiųjų – Romos katalikai, yra protestantų (baptistų, metodistų, Septintosios dienos adventistų ir kt.), indėniškų ir sinkretinių tikybų išpažinėjų.

Boliviečių branduolį sudaro ispanų ir indėnų kilmės metisai (čolai), kurių skaičius auga asimiliuojantis dar gana gausioms indėnų bendruomenėms (kaničanų, kajuvavų ir kt.). Baltųjų skaičius nedidelis (~4 % šalies gyventojų), jie susitelkę daugiausia šalies rytuose, ypač Santa Kruse ir apylinkėse. Da yra ~1 % afrikietiškos kilmės boliviečių, kurie gyvena daugiausia Jungaso srityje. Tautinė savimonė išaugo po 1952 m. revoliucijos, kada įvykdyta žemės reforma, rūdynų nacionalizacija, sulygintos indėnų teisės.
 
Kultūrinę savimonę smarkiai lemia seniau čia gyvavusios Inkų imperijos kultūrinis sluoksnis.

Verčiamasi ariamąja žemdirbyste (ryžiai, kviečiai, cukranendrės, medvilnė, kava; Altiplane – bulvės, miežiai, kukurūzai ir kt.), ganykline gyvulininkyste (stambieji ir smulkieji raguočiai, lamos). Vystoma pramonė, amatai, metisai daugiau dirba samdomus darbus.

Materialiojoje kultūroje persipina europietiškos ir indėniškos tradicijos – pvz., būdingi kolonijinės architektūros statiniai su uždaru vidiniu kiemu, tačiau dažnai statomi iš plaušplyčių. Muzikinėje tradicijoje vyrauja Andų muzika.


Bolivia 16 (5818048371).jpg|Bolivietė su tautine vėliava (*[[wiphala]]*)
Una Familia de Cobija Pando.jpg|Indėniškos kilmės boliviečiai vaikai
Biografia Artistica de Alcides Mejia Hany "Savia Andina Fundadores" 1975 08.jpg|Tradicinės Andų muzikos atlikėjai iš Bolivijos „Sicuri Andino“


## Šaltiniai
ACS Poli Timișoara

**ACS Poli Timișoara** – Rumunijos futbolo klubas iš Timišoaros. Trumpai vadinami ACS **Poli**.

## Istorija
Kartais sumaišties įneša tai, kad naujasis klubas tarsi puoselėja FC Politehnica Timișoara tradicijas.

Kai minėtas klubas žlugo, po kelių metų atkūrimo ėmėsi nauji investuotojai, kurie 2012 m. įkūrė klubą panašiu pavadinimu.

## Pasiekimai

## Sezonai

|}

## Išnašos

## Nuorodos
* [ Oficiali klubo svetainė]  
* facebook paskyra
* SOCCERWAY
* Transfermarkt
Su Nuraksi di Baruminis

**Su Nuraksi di Baruminis** () – archeologinė nurago vieta Baruminio mieste Sardinijos saloje Italijoje. 1997 m. ši vieta buvo įrašyta į UNESCO pasaulio paveldo sąrašą originaliu pavadinimu *Su Nuraxi di Barumini*. *Su Nuraxi* sardų kalba reiškia nuragas.

Šią vietą sudaro XVII a. p. m. e. pastatytas nuragas – tvirtovė su keturių kampų ir centriniu bokštu, taip pat nuo XVII a. p. m. e. iki VI a. p. m. e. apgyvendinto miesto aplink jį. Mokslininkai mano, kad ši vieta yra viena įspūdingiausių Noraginės civilizacijos vietų.

Statinį sudaro centrinis 18,6 m aukščio bazaltinis bokštas. Vėliau Vėlyvajame bronzos amžiuje aplink buvo pastatyti ir sujungti 4 bokštai.

Manoma, kad šis statinys buvo statomas kaip karinė tvirtovė. Kiti mokslininkai teigia, kad šis nuragas galėjo būti statomas religiniais tikslais.

## Šaltiniai
2017 m. Lietuvos lengvosios atletikos čempionatas

**2017 m. Lietuvos lengvosios atletikos čempionatas** – Lietuvos lengvosios atletikos federacijos organizuotas pajėgiausių šalies sportininkų lengvosios atletikos čempionatas. Varžybos vyko liepos 20 - 21 dienomis Palangos centriniame stadione, Palangoje. Šalies čempionate pasirodė sportininkai, įveikę nustatytus LLAF normatyvus. Daugiakovių, ir ėjimo čempionatai vykdyti atskirose varžybose.

## Vyrų rezultatai
### Bėgimai

### Techninės rungtys

## Moterų rezultatai
### Bėgimai

### Techninės rungtys

## Nuorodos
*LLAF oficiali svetainė
Sardų kalba

**Sardų kalba** (*sardu, limba sarda, lingua sarda*) – romanų kalba (indoeuropiečių kalbų šeima), vartojama iš esmės Sardinijos saloje, priklausančioje Italijai, gyvenančių sardų. Tai viena iš daugiausiai panašumų su lotynų kalba išsaugojusių romanų kalbų. Kalbančiųjų skaičius – apie 1 mln. žmonių.

Sardų kalba laikoma konservatyviausia iš visų romanų kalbų, todėl, palyginti su kitomis romanų kalbomis, mažiausiai pakito nuo lotynų kalbos. Be to, joje išliko nemažas senosios, ikilotyniškos Sardinijos kalbos (siejamos su nuragų kultūra), kalbinis posluoksnis. Istorijos bėgyje sardų kalba patyrė graikų, ispanų, italų, katalonų kalbų įtaką. Ši kalba nėra savaime suprantama italams ir kartu su senąja korsikiečių kalba sudaro atskirą romanų kalbų šaką.

Ilgą laiką Italija nepripažino sardų kalbos, o Sardinijos vaikai buvo verčiami mokytis italų kalbos, už viešą sardų kalbos vartojimą baudžiami. XX a. pab. sardų kalba pripažinta kaip viena iš mažumų kalbų, tačiau Italijos kalbininkai tebėra linkę ją laikyti italų kalbos tarme. Dėl kalbos stigmatizavimo jį palaipsniui nyksta – dalis sardų išvyksta į žemyninę Italiją ir ten pradeda šnekėti bendrine italų kalba, tačiau ir pačioje Sardinijoje ją daugiausia vartoja vyresni, kaimų gyventojai (ypač Barbadžoje), o vaikai mokykloje pereina prie tarmiškos italų kalbos. Nuo 2017 m. sardų kalba pradėta dėstyti Kaljario universitete.

Sardų kalba skirstoma į dvi pagrindines tarmes – kampidanesu (*Campidanesu*; salos pietuose) ir logudoresu (*Logudoresu*; salos šiaurėje išskyrus pačią šiaurinę pakrantę).

Sardų kalba išlaikė kai kuriuos lotynų kalbos bruožus, kuriuos prarado kitos kalbos: pvz., trumpuosius balsius [i] ir [u] –  > *sicu* („sausas“, plg. ); sprogstamuosius [k] ir [ɡ] prieš [e] ir [i] – *centum* > *kentu* („šimtas“), *decem* > *dèke* („dešimt“), *gener* > *gheneru* („sūnėnas“); taisyklingą, į dvibalsį nevirstantį garsą [o] – *bonus* > *bónu* („geras“, plg. , ). Atsirado į fonetinių savitumų: lotynų *-ll-* virto į [ɖɖ] (*villa* > *bidda* „miestelis“), *l* po *p, f* ir *c* virsta į *r* (*platea* > *pratza* „aikštė“, *ecclesia* > *cresia* „bažnyčia“), prieš *r* žodžio pradžioje atsiranda *a* (*rivus* > *arríu* „upė“, *rota* > *arroda* „ratas“), duslieji [p, t, k] virsta į aproksimantus.

Literatūra sardų kalba kurta nuo pat viduramžių. Vienas svarbiausių ankstyvųjų šaltinių – teisynas *Carta de Logu*, užrašytas 1392 m. Vėliau daugelis Sardinijos autorių rašė lotyniškai, ispaniškai, itališkai, nors būta darbų ir sardų kalba. XIX a. šia kalba rašė žymus sardų poetas Melkjorė Murenu (*Melchiorre Murenu*), vienas kitas Sardinijos rašytojas taip pat yra sukūręs prozos ar poezijos sardų kalba.

## Nuorodos
*
Perraša

**Perraša**, arba **transkripcija** ( 'per, pro' +  'brėžiu, rašau') kalbotyroje – sistemiškas, nuoseklus kalbos perteikimas rašytiniu būdu. Perrašos šaltinis gali būti gyvas šnekėjimas, gestų kalba arba kita rašymo sistema sudarytas tekstas. Transkripcija nepainiotina su transliteracija (), kai viena abėcėlė keičiama kita: sakykime, kirilica keičiama lotynų abėcėle, kad nesuprantantieji kirilicos galėtų perskaityti žodį ar tekstą arba dėl kitų tikslų.

Yra ne viena perrašos sistema ir jos taikymo sritis. Vienos iš dažnesnių:
* **[[Fonetika|Fonetinė]] perraša** – žodis užrašomas grafemomis, siekiant kuo tiksliau perteikti tartį. Kiekvienas garsas (ir net jo variantai) tokioje perrašoje turi būti perteiktas atskiru ženklu. Paprastai rašoma laužtiniuose skliausteliuose. Supaprastinta fonetinė transkripcija taikoma mokomuosiuose žodynuose.

Nors lietuvių rašyba grįsta fonetiniu principu, tačiau ji ne visai tiksliai atspindi tarimą: pavyzdžiui, žodyje *skiaučių* raidės *i* nėra garsas *i*, o tik minkštumo ženklas, raidė *a* čia tariama kaip ilgasis išplatėjęs balsis *e*, be to, po minkštojo priebalsio (šiuo atveju – po afrikatos *č*) užpakalinės eilės balsiai supriešakėja, todėl *ų* šiek tiek priartėja prie vokiečių kalbos *ü*, o nosinis ženklas dabartinėje kalboje nebereiškia tarimo su nosiniu atspalviu – tai tik ilgasis balsis; įprastiniame užrašyme nepažymėtas šiame žodyje suminkštėjęs *s*; nepažymėta priegaidė. Atsižvelgiant į visas pastabas, fonetinėje perrašoje šis žodis supaprastintai galėtų būti užrašytas taip: [s' k' ǽ: u č' ů:]. Fonetinė perraša taikoma ir tarmėtyroje, kur vartojami papildomi ženklai tarmių garsams užrašyti. Viena iš plačiausiai vartojamų fonetinės transkripcijos sistemų – tarptautinė fonetinė abėcėlė (TFA).
 
* **Foneminė** (arba **[[Fonologija|fonologinė]]**) **perraša** – garsai užrašomi naudojant sistemą su keletu sutartinių ženklų, kurie atspindi tik tų žodžių fonemas be jų variantų (alofonų). Skaitant fonemine transkripcija užrašytą tekstą, būtina turėti galvoje tos kalbos fonetikos dėsnius ir teisingai tarti alofonus, nes gali būti nežymimas minkštumas, balsių priešakėjimas, užpakalėjimas, priebalsių duslėjimas, skardėjimas ir kitos fonetinės ypatybės.

## Išnašos
B&B

**B&B** (angl. *bed and breakfast*, nakvynė ir pusryčiai) – paslauga, siūlanti nakvynę ir pusryčius. Dažniausiai šią paslaugą teikia maži šeimyniniai namai, turintys nuo 4 iki 11 kambarių. Vidutiniškai B&B paslaugų teikėjai turi 6 kambarius. Įprastai tame pačiame name gyvena ir šeimininkai.

B&B taip pat vadinamos ir įprastos nakvynės paslaugos, kuriose įskaičiuota nakvynės ir pusryčių kaina.

Įprastai Bed and breakfast paslaugos kambariuose yra atskiri vonios kambariai. Kai kurie kambariai turi atskirus miegamuosius, tačiau vonia dalinasi su kitais nuomininkais. Pusryčiai pateikiami kambaryje, valgomajame arba šeimininkų virtuvėje.

B&B kaip ir svečių namuose įprastai visas paslaugas atlieka patys šeimininkai – ruošia maistą, valo kambarius. Tačiau būna ir samdomų darbuotojų tokiems darbams. Labai retai B&B paslaugas teikiantys žmonės samdosi daug pagalbinių darbuotojų, nebent yra valdoma keletas B&B vietų.

Skaičiuojama, kad šios veiklos rinka siekia 3,4 milijardus JAV dolerių. JAV B&B paslaugas teikiančios vietos buvo: 29 proc. už miesto ribų, 23 proc. miestuose, 5 proc. pusiau miestuose ir 43 proc. kaimuose.

## B&B Lietuvoje
Valstybinio turizmo departamento duomenimis 2017 m. Lietuvoje veikė 194 nakvynės ir pusryčių paslaugą teikiančios įmonės ar fiziniai asmenys.

## Šaltiniai